尹遂祈（），字镜阳，号海蟾，广东广州府东莞县横冈人，明朝政治人物。
生平.少颖异，博涉羣书，既乃逊志江门之学，以致虚守静为要。弱冠领万历十九年（1591年）辛卯科广东乡试举人，二十九年（1601年）辛丑科进士，除福建闽县令，调同安知县。洁己爱民，严绝请托。中左商税累民，遂祈与税监力争之，语急，杂以方言，龈龈动色，税监啣之，竟被黜。去官日，商民泣涕走送百馀里，归至赣州而卒。卒之夕，犹手《江门集》不置，语其弟曰：吾将从白沙先生游矣。子尹体震，字恒复，性至孝，父卒时年十岁，奉旅榇归，望里